Pontus Wernbloom

Pontus Anders Mikael Wernbloom (født 25. juni 1986) er en svensk tidligere fotballspiller.

Han har tidligere spilt for IFK Göteborg og den nederlandske klubben AZ Alkmaar. Han var også en del av Sveriges tropp til EM i fotball 2012.

 Klubbkarriere 
Wernbloom begynte sin spillerkarriere med ungdomsfotball hos Herrljunga SK i 1998, før han deretter meldte overgang til IK Kongahälla i 2001.

 IFK Göteborg 
I 2004 dro han til den svenske storklubben , hvor han i det første året spilte på klubbens juniorlag før han i 2005 ble sendt opp på klubbens a-lag, som da var ledet av Arne Erlandsen. Der markerte han seg som en spiller med harde taklinger og fryktløs spillestil. Da Håkan Mild la opp som spiller etter 2005-sesongen fikk Wernbloom etablert seg på førstelaget, men i den påfølgende 2006-sesongen mistet han førstelagsplassen da Kjell Pettersson tok over som ny trener.

Sommeren 2007 solgte klubben Marcus Berg til , og som dermed gjorde at Wernbloom fikk prøve seg i rollen som angriper og offensiv midtbane, noe som resulterte i at klubben vant Allsvenskan. Den påfølgende sesongen ble til slutt kronet med finaleseier både i Svenska Cupen og Svenska Supercupen. I sitt opphold i klubben spilte han 94 seriekamper og scoret 26 seriemål.

 AZ Alkmaar 
I april 2009 ble det klart at Wernbloom skulle spille for den nederlandske klubben  fra juni samme år.Svenskafans.com – Wernbloom klar för AZ Alkmaar! (Av Marcus Karlsson. Publisert 29. april 2009, besøkt 6. juni 2012) Han var med på å vinne den nederlandske supercupen Johan Cruijff Schaal i sin første sesong, og fikk sin debut i Europaligaen i 2010/2011-sesongen, hvor AZ tok imot hans gamle klubb IFK Göteborg i tredje kvalifiseringsrunde.UEFA.com – UEFA League 2010/11: AZ-Göteborg (Besøkt 6. juni 2012) Frem til januar 2012 fikk han 67 seriekamper og syv mål for klubben.

 CSKA Moskva 
I midten av januar 2012 ble Wernbloom klar for den russiske hovedstadsklubben , hvor han skrev under på en kontrakt med varighet på fire og et halvt år.Aftonbladet.se – Wernbloom klar – skrev på för 4,5 år (Av Markus Wulcan og Oskar Månsson. Publisert 19. januar 2012, besøkt 6. juni 2012) Hans første kamp for CSKA Moskva var mot den spanske storklubben Real Madrid CF under åttendedelsfinalen i Mesterligaen 2011/2012, hvor Wernbloom utlignet til 1–1, som også ble kampens sluttresultat.Aftonbladet.se – Jag lät honom alltid vinna, annars grät han (Av Stefan Holm. Publisert 2. juni 2012, besøkt 6. juni 2012)

 Internasjonal karrière 
Wernbloom fikk sin landslagsdebut for  i en vennskapskamp mot  den 18. januar 2007 (1–2). Han deltok i Europamesterskapet for U-21 i 2009, Sveriges endte på en tredjeplass. Wernbloom ble tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.Svenskfotboll.se – EM-truppen uttagen (Publisert 14. mai 2012, besøkt 6. juni 2012)

Han ble tatt ut i s EM-tropp til EM i Frankrike 2016.EM-truppen uttagen

 Meritter 
IFK Göteborg
 Allsvenskan (1): 2007
 Svenska Cupen (1): 2008
 Svenska Supercupen (1): 2008

AZ Alkmaar
 Johan Cruijff Schaal (1): 2009

 Referanser 

 Eksterne lenker 

  Footballdatabase.eu – Player, Pontus Wernbloom – Spillerprofil
  National-football-teams.com – Pontus Wernbloom – Spillerprofil

Kategori:Svenske fotballspillere
Kategori:Svenske landslagsspillere i fotball
Kategori:Spillere i Fotball-EM 2012
Kategori:Spillere i Fotball-EM 2016
Kategori:Fotballspillere for IFK Göteborg
Kategori:Fotballspillere for AZ Alkmaar
Kategori:Fotballspillere for CSKA Moskva
Kategori:Fotballspillere for PAOK FC
Kategori:Personer fra Kungälvs kommun
Kategori:Fødsler i 1986